paragraph_text: Zapadnoeuropska unija (eng. Western European Union (WEU), fr. Union de l'Europe occidentale (UEO)) je međunarodna organizacija i vojni savez koji je naslijedio Zapadnu uniju nakon potpisivanja amandmana na Briselski ugovor 23. listopada 1954. (tzv. Modificirani briselski ugovor). Uz prvih pet država potpisnica (Belgija, Francuska, Luksemburg, Nizozemska, Velika Britanija) ovim se amandmanom omogućuje pridruživanje savezu i Italiji i Njemačkoj. Ugovor obvezuje države potpisnice na zajedničku obranu u slučaju agresije, a suradnja na gospodarskom, socijalnom i kultrunom planu prenesena je na Vijeće Europe. Savez je kasnije je prerasao u europsku obrambenu i sigurnosnu organizaciju. Prestala je postojati 2011. godine